Իշխանական ուժերի համար («Քաղպայմանագիր», «Լուսավոր Հայաստան», «Բարգավաճ Հայաստան», «Հանրապետություն») այս ընտրություններում ընտրակաշառքի դեր կխաղան խոստումները։ Ճիշտ է, մինչ օրս խոստացածից արված չէ ամենեւին ոչ մի բան։ Նույնիսկ արդեն չես հիշում, թե ով եւ կոնկրետ ինչ է խոստացել վերջին կես տարվա ընթացքում։ Պաշտոնները, դիրքերն ու անվանումները տարբեր են, սակայն զանազանելու ոչ մի հնարավորություն չկա։ Փափախը տեղում է, ձին՝ ճիշտ նկարած, հետին պլանում՝ սարը. ամեն ինչ ճանաչելի է, իսկ դեմք չկա։ Անցք է։